৭ বছরের দলিত ছাত্রীকে ধর্ষণের অভিযোগ

এগরা: রামনগরে ৭ বছরের দলিত ছাত্রীকে ধর্ষণের (Student Rape) অভিযোগ। অসুস্থ অবস্থায় ভর্তি এগরা মহকুমা হাসপাতালে। ঘটনায় এলাকায় চাঞ্চল্য ছড়িয়েছে। সূত্রের খবর, দ্বিতীয় শ্রেণীর ৭ বছরের ছাত্রীকে জঙ্গলে তুলে নিয়ে ধর্ষণের অভিযোগ এক যুবকের বিরুদ্ধে। ঘটনাটি ঘটেছে পূর্ব মেদিনীপুরের (East Medinipur) রামনগর থানার দক্ষিণ বাধিয়া গ্রামে।

গত শনিবার দুপুর ১. ৩০ নাগাদ স্কুল থেকে ফেরার সময় ৭ বছরের ওই শিশুকন্যাকে মুখে চাপা দিয়ে তুলে নিয়ে যায় অভিযুক্ত যুবক। জঙ্গলের মধ্যে ধর্ষণ করে ফেলে পালায় অভিযুক্ত ফারুক কাজী নামের যুবক। পরিবার সূত্রে জানা গিয়েছে ওই নাবালিকার ভাইকে স্কুল নিতে যাওয়ার সময় গ্রামের শীতলা মন্দিরের সামনে থেকে ওই নাবালিকাকে মুখে চাপা দিয়ে তুলে নিয়ে যায় অভিযুক্ত যুবক। পাশবিক অত্যাচার চালায় দলিত ওই শিশুকন্যার উপর। পরে যন্ত্রনায় ছটপট করতে করতে রাস্তায় যাওয়ার সময় নাবালিকার মামার চোখে পড়লে তিনি তড়িঘড়ি উদ্ধার করে বাড়ি নিয়ে যান। বাড়িতে গিয়ে নাবালিকা তার মায়ের কাছে পুরো ঘটনা খুলে বলে। শনিবার বিকালে রামনগর থানায় লিখিত অভিযোগ জানায় ছাত্রীর মা।

আরও পড়ুন: নরপিশাচ! ৫ বছর ধরে নাবালিকা মেয়েকে লাগাতার ধর্ষণ সৎ বাবার

মঙ্গলবার কাঁথি মহকুমা আদালতে ওই নাবালিকার গোপন জবানবন্দি নেওয়া হয়। পরিবারের লোকেদের অভিযোগ অভিযুক্ত যুবক তার পরিবারের লোকেরা নির্যাতিতার বাড়ির লোকেদের প্রাণে মেরে ফেলার হুমকি দিচ্ছেন।পুলিশ যাতে দ্রুত তদন্ত করে তার আবেদন জানিয়েছেন নির্যাতিতা শিশুকন্যার পরিবারের লোকেরা।

অন্য খবর দেখুন